21.10.2022
FI
Euroopan unionin virallinen lehti
L 273/1
II (Muut kuin lainsäätämisjärjestyksessä hyväksyttävät säädökset)
KANSAINVÄLISET SOPIMUKSET NEUVOSTON PÄÄTÖS (EU) 2022/1987, annettu 13 päivänä lokakuuta 2022, Euroopan unionin ja sen jäsenvaltioiden sekä Malesian hallituksen välisen kumppanuutta ja yhteistyötä koskevan puitesopimuksen allekirjoittamisesta unionin puolesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 209 artiklan yhdessä sen 218 artiklan 5 kohdan kanssa, ottaa huomioon Euroopan komission ehdotuksen, sekä katsoo seuraavaa: (1)
Neuvosto valtuutti 25 päivänä marraskuuta 2004 komission aloittamaan Malesian kanssa neuvottelut Euroopan unionin ja sen jäsenvaltioiden sekä Malesian hallituksen kumppanuutta ja yhteistyötä koskevasta puitesopimuksesta, jäljempänä ’sopimus’.
(2)
Sopimusneuvottelut saatettiin menestyksekkäästi päätökseen, ja sopimus parafoitiin 6 päivänä huhtikuuta 2016 Putrajayassa, Malesiassa.
(3)
Neuvottelijat ovat vahvistaneet yhteisymmärryksensä siitä, että Malesian liittovaltiollisen perustuslain mukaisesti Malesian hallitus aikoo allekirjoituksellaan tehdä sopimuksesta koko Malesiaa sitovan.
(4)
Sopimuksen tavoitteena on luoda unionin ja Malesian välille vahvistettu kumppanuus sekä syventää ja tehostaayh­ teistyötäyhteistä etua koskevissa asioissa, mukaan lukien ihmisoikeudet, joukkotuhoaseiden leviämisen estäminen, terrorismin, korruption ja järjestäytyneen rikollisuuden torjunta, kauppa, muuttoliike, ympäristö, energia, ilmastonmuutos, liikenne, tiede ja teknologia, työllisyys- ja sosiaaliasiat, koulutus ja maatalous.
(5)
Sopimus olisi sen vuoksi allekirjoitettava unionin puolesta sillä varauksella, että sen tekeminen saatetaan päätökseen myöhemmin,
ON HYVÄKSYNYT TÄMÄN PÄÄTÖKSEN:
1 artikla Annetaan lupa allekirjoittaa Euroopan unionin ja sen jäsenvaltioiden sekä Malesian hallituksen välinen kumppanuutta ja yhteistyötä koskeva puitesopimus, jäljempänä ’sopimus’, unionin puolesta sillä varauksella, että sopimuksen tekeminen saatetaan päätökseen (1).
(1) Sopimuksen teksti julkaistaan yhdessä sen tekemistä koskevan päätöksen kanssa.